CELEX: 32022D0505
Language: hu
Date: 2022-03-23 00:00:00
Title: A Bizottság (EU) 2022/505 végrehajtási határozata (2022. március 23.) a Kínai Népköztársaságból származó egyes kerékpáralkatrészekre vonatkozó kiterjesztett dömpingellenes vám alóli, a 88/97/EK rendelet szerinti mentességekről (az értesítés a C(2022) 1693. számú dokumentummal történt)

2022.3.30.   
               
               
                  HU
               
               
                  Az Európai Unió Hivatalos Lapja
               
               
                  L 102/16
               
            
         A BIZOTTSÁG (EU) 2022/505 VÉGREHAJTÁSI HATÁROZATA
         (2022. március 23.)
         a Kínai Népköztársaságból származó egyes kerékpáralkatrészekre vonatkozó kiterjesztett dömpingellenes vám alóli, a 88/97/EK rendelet szerinti mentességekről
         
            
               (az értesítés a C(2022) 1693. számú dokumentummal történt)
            
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 13. cikke (4) bekezdésére,
         tekintettel a Kínai Népköztársaságból származó kerékpárokra a 2474/93/EGK rendelettel kivetett végleges dömpingellenes vámnak a Kínai Népköztársaságból származó egyes kerékpáralkatrészek behozatalára való kiterjesztéséről, és az ilyen, a 703/96/EK rendelet alapján nyilvántartott behozatalra kiterjesztett vám kivetéséről szóló, 1997. január 10-i 71/97/EK tanácsi rendeletre (2) és különösen annak 3. cikkére,
         tekintettel a Kínai Népköztársaságból származó kerékpárok behozatalára vonatkozó dömpingellenes vámnak a Kínai Népköztársaságból származó egyes kerékpáralkatrészekre történő, a 71/97/EK tanácsi rendelettel előírt kiterjesztése tekintetében az (EU) 2019/1379 végrehajtási rendelet módosításáról szóló, 2020. január 20-i (EU) 2020/45 bizottsági végrehajtási rendeletre (3),
         tekintettel a 2474/93/EGK tanácsi rendelettel kivetett dömpingellenes vám 71/97/EK tanácsi rendelettel való kiterjesztése alóli mentességnek egyes Kínai Népköztársaságból származó kerékpáralkatrészek behozatalára vonatkozó engedélyezéséről szóló, 1997. január 20-i 88/97/EK bizottsági rendeletre (4) és különösen annak 4–7. cikkére,
         a tagállamok tájékoztatását követően,
         mivel:
         
                     (1)
                  
                  
                     A Kínai Népköztársaságból (a továbbiakban: Kína) származó kerékpárok behozatalára kivetett dömpingellenes vámnak a 71/97/EK rendelettel történt kiterjesztése eredményeként a Kínából származó alapvető kerékpáralkatrészek Unióba irányuló behozatalára dömpingellenes vám (a továbbiakban: kiterjesztett vám) alkalmazandó.
                  
               
                     (2)
                  
                  
                     A 71/97/EK rendelet 3. cikke értelmében a Bizottság felhatalmazással rendelkezik ahhoz, hogy mentesség engedélyezéséhez szükséges intézkedéseket fogadjon el az alapvető kerékpáralkatrészek azon behozatala tekintetében, amellyel nem játsszák ki a dömpingellenes vámot.
                  
               
                     (3)
                  
                  
                     A szóban forgó végrehajtási intézkedéseket az egyedi mentességi rendszert létrehozó 88/97/EK rendelet (a továbbiakban: a mentességre vonatkozó rendelet) rögzíti.
                  
               
                     (4)
                  
                  
                     Mindezek alapján a Bizottság számos kerékpár-összeszerelő számára biztosított mentességet a kiterjesztett vám alól (a továbbiakban: mentességet kapott felek).
                  
               
                     (5)
                  
                  
                     A mentességre vonatkozó rendelet 16. cikkének (2) bekezdésében előírtaknak megfelelően a Bizottság egymás után közzétette a mentességet kapott felek jegyzékeit az Európai Unió Hivatalos Lapjában. (5)
                     
                  
               
                     (6)
                  
                  
                     A Bizottság legutóbbi, a mentességre vonatkozó rendeleten alapuló mentességekről szóló (EU) 2022/XXX végrehajtási határozata (6)2022. március 3-án került elfogadásra.
                  
               
                     (7)
                  
                  
                     E határozat alkalmazásában a mentességről szóló rendelet 1. cikkében szereplő fogalommeghatározások alkalmazandók.
                  
               1.   MENTESSÉGI KÉRELMEK
         
         
                     (8)
                  
                  
                     A Bizottság 2019. augusztus 29. és 2021. július 1. között az 1. és a 2. táblázatban felsorolt felektől kapott mentesség iránti kérelmet, amely tartalmazta a kérelmek elfogadhatóságának a mentességre vonatkozó rendelet 4. cikke szerinti elbírálásához szükséges összes információt.
                  
               
                     (9)
                  
                  
                     A mentességet kérelmező felek lehetőséget kaptak arra, hogy kérelmeik elfogadhatóságával összefüggésben észrevételeket fűzzenek a Bizottság következtetéseihez.
                  
               
                     (10)
                  
                  
                     A mentességre vonatkozó rendelet 5. cikkének (1) bekezdése szerint a kiterjesztett vám megfizetése a kérelmek Bizottsághoz való beérkezésének napjától a mentességet kérelmező felektől kapott kérelmek megalapozottságáról szóló határozat meghozataláig tartó időszakra felfüggesztésre került azon alapvető kerékpáralkatrészek összes behozatala tekintetében, amelyeket az alábbi 1. és a 2. táblázatban felsorolt felek szabad forgalomba bocsátásra bejelentettek.
                  
               2.   A MENTESSÉGET BIZTOSÍTÓ ENGEDÉLY
         
         
                     (11)
                  
                  
                     Az 1. táblázatban szereplő féltől kapott kérelem megalapozottságának vizsgálata lezárult.
                     
                        1. táblázat
                     
                     
                                 
                                    TARIC-kiegészítő kód
                                 
                              
                              
                                 
                                    Név
                                 
                              
                              
                                 
                                    Cím
                                 
                              
                           
                                 C527
                              
                              
                                 FIRMA ADAM Adam Ziętek
                              
                              
                                 Muchy 56, 63-524 Czajków, Lengyelország
                              
                           
               
                     (12)
                  
                  
                     Vizsgálata során a Bizottság megállapította, hogy a Kínából származó alkatrészek értéke nem haladta meg az 1. táblázatban szereplő fél által összeszerelt kerékpárok alkatrészei teljes értékének 60 %-át.
                  
               
                     (13)
                  
                  
                     Ezek alapján a Bizottság arra a következtetésre jutott, hogy a FIRMA ADAM Adam Ziętek összeszerelési műveletei az (EU) 2016/1036 rendelet 13. cikke (2) bekezdésének hatályán kívül esnek.
                  
               
                     (14)
                  
                  
                     Ezért az 1. táblázatban szereplő fél a mentességre vonatkozó rendelet 7. cikkének (1) bekezdése szerint teljesítette a kiterjesztett vám alóli mentesség feltételeit.
                  
               
                     (15)
                  
                  
                     A mentességre vonatkozó rendelet 7. cikke (2) bekezdésének megfelelően a mentesség a kérelem beérkezésének időpontjától hatályos. A mentességet kérelmező félnek a kiterjesztett vámmal kapcsolatban felmerült vámtartozásait ezért ugyanezen naptól kezdve semmisnek kell tekinteni.
                  
               
                     (16)
                  
                  
                     A Bizottság értesítette az érdekelt felet kérelmének megalapozottságára vonatkozó következtetéseiről, és lehetőséget adott észrevételeinek megtételére.
                  
               
                     (17)
                  
                  
                     mivel a mentesség kizárólag az 1. táblázatban konkrétan megnevezett félre alkalmazandó, a mentességet kapott félnek az e mentességgel kapcsolatos referenciaadatai megváltozásáról (például a névben, jogi formában vagy címben bekövetkezett változást, illetve új összeszerelési egységek létrehozását követően) haladéktalanul értesíteniük kell a Bizottságot (7).
                  
               
                     (18)
                  
                  
                     A referenciaadatok megváltozása esetén a mentességet kapott félnek valamennyi lényeges, többek között az összeszerelési műveletekhez kapcsolódó tevékenységeiben bekövetkező változásokra vonatkozó információt meg kell adnia. A Bizottság adott esetben ennek megfelelően aktualizálni fogja a referenciaadatokat.
                  
               3.   A VIZSGÁLT FELEK VÁMFIZETÉSÉNEK FELFÜGGESZTÉSE
         
         
                     (19)
                  
                  
                     A 2. táblázatban felsorolt felektől kapott kérelmek megalapozottságának vizsgálata folyamatban van. A kérelmeik megalapozottságáról szóló határozat elfogadásáig e felek tekintetében a kiterjesztett vám megfizetését fel kell függeszteni.
                  
               
                     (20)
                  
                  
                     mivel a felfüggesztések kizárólag a 2. táblázatban konkrétan megnevezett felekre alkalmazandók, e feleknek referenciaadataik megváltozásáról (például a névben, jogi formában vagy címben bekövetkezett változást, illetve új összeszerelési egységek létrehozását követően) haladéktalanul értesíteniük kell a Bizottságot (8).
                  
               
                     (21)
                  
                  
                     A referenciaadatok megváltozása esetén az érintett félnek valamennyi lényeges, többek között az összeszerelési műveletekhez kapcsolódó tevékenységeiben bekövetkező változásokra vonatkozó információt meg kell adnia. A Bizottság adott esetben aktualizálni fogja a szóban forgó felekre vonatkozó referenciaadatokat.
                     
                        2. táblázat
                     
                     
                                 
                                    TARIC-kiegészítő kód
                                 
                              
                              
                                 
                                    Név
                                 
                              
                              
                                 
                                    Cím
                                 
                              
                           
                                 C557
                              
                              
                                 Berria Bike SL
                              
                              
                                 Calle Blasco de Garay 19, 02600 Villarrobledo, Spanyolország
                              
                           
                                 C559
                              
                              
                                 Northtec sp. z.o.o.
                              
                              
                                 ul. Dworcowa 15a, 43-502 Czechowice-Dziedzice, Lengyelország
                              
                           
                                 C560
                              
                              
                                 Giant Gyártó Hungary Kft.
                              
                              
                                 Jedlik Ányos utca 1., 3200 Gyöngyös, Magyarország
                              
                           
                                 C492
                              
                              
                                 MOTOKIT Veiculos e Acessórios Lda
                              
                              
                                 Rua Alto do Vale do Grou 36 3750-870 Borralha/Águeda, Portugália
                              
                           
                                 C609
                              
                              
                                 Nextbike GmbH
                              
                              
                                 Erich Zeigner Allee 69-73 04229 Leipzig, Németország
                              
                           
                                 C720
                              
                              
                                 Propain Bicycles GmbH
                              
                              
                                 Schachenstraße 39, 88267 Vogt, Németország
                              
                           
               4.   A MENTESSÉGET VAGY FELFÜGGESZTÉST KAPOTT FELEKRE VONATKOZÓ REFERENCIAADATOK AKTUALIZÁLÁSA
         
         
                     (22)
                  
                  
                     2021. március 31. és 2021. május 7. között a 3. táblázatban felsorolt, mentességet vagy felfüggesztést kapott felek értesítették a Bizottságot a referenciaadataik (nevek, jogi formák és/vagy címek) változásairól. A Bizottság a benyújtott információk vizsgálatát követően arra a következtetésre jutott, hogy e változások a mentességre vonatkozó rendeletben meghatározott mentességi vagy felfüggesztési feltételek szempontjából nem érintik az összeszerelési műveleteket.
                  
               
                     (23)
                  
                  
                     Jóllehet a szóban forgó feleknek a kiterjesztett vám alóli, a mentességre vonatkozó rendelet 5. cikkének (1) bekezdése vagy 7. cikkének (1) bekezdése értelmében engedélyezett mentessége vagy felfüggesztése nem változik, az e felekre vonatkozó referenciaadatokat aktualizálni kell.
                     
                        3. táblázat
                     
                     
                                 
                                    TARIC-kiegészítő kód
                                 
                              
                              
                                 
                                    Korábbi referenciaadat
                                 
                              
                              
                                 
                                    Változás
                                 
                              
                           
                                 A168
                              
                              
                                 
                                             EGC S.r.l.
                                          
                                       
                                             Via Fontana 18,
                                          
                                       
                                             45021 Milano, Olaszország
                                          
                                       
                              
                                 A mentességet kapott fél címe a következőre változott:
                                 
                                             Corso Ventidue Marzo 32/1
                                          
                                       
                                             20135 Milano (MI), Olaszország
                                          
                                       
                           
                                 8085
                              
                              
                                 
                                             Oxyprod S.r.l.
                                          
                                       
                                             Via G. Morone 4
                                          
                                       
                                             20121 Milano (MI). Olaszország
                                          
                                       
                              
                                 A mentességet kapott fél neve és címe a következőre változott:
                                 
                                             Decathlon Produzione Italia S.r.l.
                                          
                                       
                                             Via Buonarroti 39
                                          
                                       
                                             20145 Milano (MI), Olaszország
                                          
                                       
                           
                                 C492
                              
                              
                                 
                                             MOTOKIT Veiculos e Acessórios S.A.
                                          
                                       
                                             Rua Padre Vicente Maria da Rocha 448, 1° Esq.,
                                          
                                       
                                             3840-453 Vagos, Portugália
                                          
                                       
                              
                                 A felfüggesztést kapott fél jogi formája és címe a következőre változott:
                                 
                                             MOTOKIT Veiculos e Acessórios Lda
                                          
                                       
                                             Rua Alto do Vale do Grou 36
                                          
                                       
                                             3750-870 Borralha/Águeda, Portugália
                                          
                                       
                           
               5.   ELFOGADHATATLANNAK NYILVÁNÍTOTT MENTESSÉGI KÉRELMEK
         
         
                     (24)
                  
                  
                     A 4. táblázatban felsorolt felek mentesség iránti kérelmeket nyújtottak be, amelyeket a Bizottság a mentességre vonatkozó rendelet 4. cikkének (4) bekezdése értelmében elfogadhatatlannak talált, mivel azok nem feleltek meg a 4. cikk (1) és (2) bekezdésében meghatározott feltételeknek.
                     
                        4. táblázat
                     
                     
                                 
                                    Név
                                 
                              
                              
                                 
                                    Cím
                                 
                              
                           
                                 Bicicletas Mendiz S.A.
                              
                              
                                 Zuazobidea 22, (P.I. Jundiz) - 01015 Vitoria-Gasteiz, Spanyolország
                              
                           
                                 MK Bicycles GmbH
                              
                              
                                 Krugbäckerstrasse 16 – 56424 Mogendorf, Németország
                              
                           
                                 Smart Urban Mobility B.V.
                              
                              
                                 Contactweg 26, 1014BH Amsterdam, Hollandia
                              
                           
                                 UW Werkmaatschappij B.V.
                              
                              
                                 Postbus 9255, 3506GG Utrecht, Hollandia
                              
                           
               
                     (25)
                  
                  
                     A Bizottság a 4. táblázatban felsorolt feleket tájékoztatta következtetéseiről, és lehetőséget biztosított számukra, hogy a következtetések kapcsán benyújtsák észrevételeiket.
                  
               
                     (26)
                  
                  
                     Az UW Werkmaatschappij B.V. és a Smart Urban Mobility B.V. nem nyújtott be észrevételeket a Bizottság következtetéseivel kapcsolatban.
                  
               
                     (27)
                  
                  
                     A Bicicletas Mendiz SA és a MK Bicycles GmbH benyújtott észrevételt, amelyben arra kérte a Bizottságot, hogy az általuk rendelkezésre bocsátott további dokumentumok és érvek alapján fontolja meg újra az elutasítást.
                  
               
                     (28)
                  
                  
                     A Bizottság, miután az egyes dokumentumokat és érveket megfelelően megvizsgálta, arra a következtetésre jutott, hogy ezek a további elemek nem alapozzák meg a korábban ismertetett következtetések újraértékelése iránti kérelmet. A mentesség iránti kérelmeket ezért a Bizottság ismételten elfogadhatatlannak nyilvánította.
                  
               
                     (29)
                  
                  
                     A Bizottság erről megfelelő módon tájékoztatta a feleket, és lehetőséget biztosított számukra észrevételeik megtételére. A Bizottság következtetéseivel kapcsolatban nem érkeztek további észrevételek.
                  
               6.   A MENTESSÉGET BIZTOSÍTÓ ENGEDÉLY VISSZAVONÁSÁVAL ÉRINTETT FELEK
         
         
                     (30)
                  
                  
                     2021. március 25. és 2021. október 28. között a Bizottság arról értesült, hogy két, az 5. táblázatban felsorolt, mentességet kapott fél felszámolás alá került és beszüntette tevékenységét.
                  
               
                     (31)
                  
                  
                     A Sachsenring Bike Manufaktur GmbH felszámolás alá került és csődöt követően 2021. január 12-én beszüntette tevékenységét, a Cicli Cinzia srl pedig felszámolás alá került és 2021. január 27-én szüntette meg tevékenységét.
                  
               
                     (32)
                  
                  
                     Ennek következtében a Bizottság arra a következtetésre jutott, hogy – a megfelelő ügyintézés elvének megfelelően – a Sachsenring Bike Manufaktur GmbH részére mentességet biztosító engedélyt 2021. január 12-től, a Cicli Cinzia srl részére mentességet biztosító engedélyt pedig 2021. január 27-től vissza kell vonni.
                  
               
                     (33)
                  
                  
                     A Bizottság az 5. táblázatban felsorolt feleket tájékoztatta következtetéseiről, és lehetőséget biztosított számukra, hogy a következtetések kapcsán benyújtsák észrevételeiket.
                  
               
                     (34)
                  
                  
                     A Bizottság következtetéseivel kapcsolatban a Sachsenring Bike Manufaktur GmbH nem tett észrevételeket.
                  
               
                     (35)
                  
                  
                     A Cicli Cinzia srl benyújtott észrevételében azt kérte, hogy a Bizottság újra vizsgálja meg a mentességet biztosító engedély visszavonását.
                  
               
                     (36)
                  
                  
                     A Bizottság, miután a kérelmet megfelelően megvizsgálta, arra a következtetésre jutott, hogy nem merültek fel olyan új érvek, amelyek indokolnák a korábban ismertetett következtetések újraértékelését. Ezért a Bizottság megerősítette a mentességet biztosító engedély visszavonását, és arról tájékoztatta a felet,
                     
                        5. táblázat
                     
                     
                                 
                                    TARIC-kiegészítő kód
                                 
                              
                              
                                 
                                    Név
                                 
                              
                              
                                 
                                    Cím
                                 
                              
                           
                                 8009
                              
                              
                                 Sachsenring Bike Manufaktur GmbH
                              
                              
                                 
                                             Kyselhäuser Strasse 23
                                          
                                       
                                             06526 Sangerhausen, Németország
                                          
                                       
                           
                                 8066
                              
                              
                                 Cicli Cinzia srl
                              
                              
                                 
                                             Via Lombardia 48, Osteria Grande
                                          
                                       
                                             40060 Castel San Pietro Terme, Olaszország
                                          
                                       
                           
               ELFOGADTA EZT A HATÁROZATOT:
         
            1. cikk
            Az e cikkben foglalt táblázatban szereplő fél mentesül a Kínai Népköztársaságból származó kerékpárokra a 2474/93/EGK tanácsi rendelettel (9) kivetett végleges dömpingellenes vámnak a Kínai Népköztársaságból származó egyes kerékpáralkatrészek behozatalára vonatkozó, a 71/97/EK rendelet szerinti kiterjesztése alól.
            A 88/97/EK rendelet 7. cikke (2) bekezdésének megfelelően a mentesség a fél kérelme beérkezésének időpontjától hatályos. Ezt az időpontot a táblázatban a „Hatálybalépés napja” oszlop tartalmazza.
            A mentesség kizárólag az e cikkben foglalt táblázatban konkrétan megnevezett félre alkalmazandó.
            A mentességet kapott fél haladéktalanul értesíti a Bizottságot neve és címe bármilyen változásáról, megadva a mentesség feltételeivel összefüggő valamennyi lényeges, különösen az összeszerelési műveletekhez kapcsolódó tevékenységeiben bekövetkező változásokra vonatkozó információt.
            
               A mentességet kapott fél
            
            
                        
                           TARIC-kiegészítő kód
                        
                     
                     
                        
                           Név
                        
                     
                     
                        
                           Cím
                        
                     
                     
                        
                           Hatálybalépés napja
                        
                     
                  
                        C527
                     
                     
                        FIRMA ADAM Adam Ziętek
                     
                     
                        
                                    Muchy 56
                                 
                              
                                    63-524 Czajków, Lengyelország
                                 
                              
                     
                        2019.8.29.
                     
                  
         
            2. cikk
            Az e cikkben foglalt táblázatban felsorolt felek a 88/97/EK rendelet 6. cikke értelmében vett vizsgált felek.
            A kiterjesztett dömpingellenes vám megfizetésének a 88/97/EK rendelet 5. cikke szerinti felfüggesztései a szóban forgó felek felfüggesztés iránti kérelme beérkezésének időpontjától hatályosak. Ezeket az időpontokat a táblázatban a „Hatálybalépés napja” oszlop tartalmazza.
            A fizetésre vonatkozó felfüggesztések kizárólag az e cikkben foglalt táblázatban konkrétan megnevezett vizsgált felekre alkalmazandók.
            A vizsgált felek haladéktalanul értesítik a Bizottságot a felfüggesztés feltételeihez kapcsolódóan az összeszerelési műveleteik megváltozásáról, és bizonyítékként minden lényeges információt a Bizottság rendelkezésére bocsátanak. Ilyen változás különösen – de nem kizárólag – a felek nevének, tevékenységének, jogi formájának vagy címének megváltozása.
            
               Vizsgált felek
            
            
                        
                           TARIC-kiegészítő kód
                        
                     
                     
                        
                           Név
                        
                     
                     
                        
                           Cím
                        
                     
                     
                        
                           Hatálybalépés napja
                        
                     
                  
                        C557
                     
                     
                        Berria Bike SL
                     
                     
                        
                                    Calle Blasco de Garay 19,
                                 
                              
                                    02600 Villarrobledo – Spanyolország
                                 
                              
                     
                        2020.7.27.
                     
                  
                        C559
                     
                     
                        Northtec sp. z.o.o.
                     
                     
                        
                                    ul. Dworcowa 15a,
                                 
                              
                                    43-502 Czechowice-Dziedzice – Lengyelország
                                 
                              
                     
                        2020.7.27.
                     
                  
                        C560
                     
                     
                        Giant Gyártó Hungary Kft.
                     
                     
                        
                                    Jedlik Ányos utca 1.,
                                 
                              
                                    3200 Gyöngyös – Magyarország
                                 
                              
                     
                        2020.7.15.
                     
                  
                        C492
                     
                     
                        MOTOKIT Veiculos e Acessórios Lda
                     
                     
                        
                                    Rua Alto do Vale do Grou 36
                                 
                              
                                    3750-870 Borralha/Águeda, Portugália
                                 
                              
                     
                        2020.9.25.
                     
                  
                        C609
                     
                     
                        Nextbike GmbH
                     
                     
                        
                                    Erich Zeigner Allee 69-73
                                 
                              
                                    04229 Leipzig, Németország
                                 
                              
                     
                        2020.11.25.
                     
                  
                        C720
                     
                     
                        Propain Bicycles GmbH
                     
                     
                        
                                    Schachenstraße 39,
                                 
                              
                                    88267 Vogt, Németország
                                 
                              
                     
                        2021.7.1.
                     
                  
         
            3. cikk
            Az e cikkben foglalt táblázatban felsorolt, mentességet vagy felfüggesztést kapott felek aktualizált referenciaadatait az „Új referenciaadat” oszlop tartalmazza. Az aktualizált referenciaadatok a táblázat „Hatálybalépés napja” oszlopában feltüntetett időpontoktól hatályosak.
            A szóban forgó mentességet vagy felfüggesztést kapott felekhez a korábbiakban rendelt TARIC-kiegészítő kódok a táblázat „TARIC-kiegészítő kód” oszlopában foglaltaknak megfelelően változatlanok maradnak.
            
               Mentességet/felfüggesztést kapott felek, amelyek vonatkozásában aktualizálni kell a referenciaadatokat
            
            
                        
                           TARIC-kiegészítő kód
                        
                     
                     
                        
                           Korábbi referenciaadat
                        
                     
                     
                        
                           Új referenciaadat
                        
                     
                     
                        
                           Hatálybalépés napja
                        
                     
                  
                        8085
                     
                     
                        
                                    Oxyprod S.r.l.
                                 
                              
                                    Via G. Morone 4
                                 
                              
                                    20121 Milano (MI), Olaszország
                                 
                              
                     
                        
                                    Decathlon Produzione Italia S.r.l.
                                 
                              
                                    Via Buonarroti 39
                                 
                              
                                    20145 Milano (MI), Olaszország
                                 
                              
                     
                        2015.6.3. a névváltozás esetében;
                        2021.4.20. a címváltozás esetében
                     
                  
                        A168
                     
                     
                        
                                    EGC S.r.l.
                                 
                              
                                    Via Fontana 18,
                                 
                              
                                    Milano 45021 (MI), Olaszország
                                 
                              
                     
                        
                                    EGC S.r.l.
                                 
                              
                                    Corso Ventidue Marzo 32/1
                                 
                              
                                    20135 Milano (MI), Olaszország
                                 
                              
                     
                        2021.3.31.
                     
                  
                        C492
                     
                     
                        
                                    MOTOKIT Veiculos e Acessórios S.A.
                                 
                              
                                    Rua Padre Vicente Maria da Rocha 448, 1° Esq.,
                                 
                              
                                    3840-453 Vagos, Portugália
                                 
                              
                     
                        
                                    MOTOKIT Veiculos e Acessórios Lda
                                 
                              
                                    Rua Alto do Vale do Grou 36
                                 
                              
                                    3750-870 Borralha/Águeda, Portugália
                                 
                              
                     
                        2021.5.7.
                     
                  
         
            4. cikk
            Az e cikkben foglalt táblázatban felsorolt felek által benyújtott mentességi kérelmek elfogadhatatlanok, ezért azokat a Bizottság a 88/97/EK rendelet 4. cikkének (4) bekezdése értelmében elutasította.
            Az elutasítások a táblázat „Hatálybalépés napja” oszlopában feltüntetett időpontoktól hatályosak.
            
               A mentességi kérelem elutasításával érintett felek
            
            
                        
                           Név
                        
                     
                     
                        
                           Cím
                        
                     
                     
                        
                           Hatálybalépés napja
                        
                     
                  
                        Bicicletas Mendiz SA
                     
                     
                        Zuazobidea 22, (P.I. Jundiz) - 01015 Vitoria-Gasteiz, Spanyolország
                     
                     
                        2021.5.5.
                     
                  
                        MK Bicycles GmbH
                     
                     
                        Krugbäckerstrasse 16 – 56424 Mogendorf, Németország
                     
                     
                        2021.6.14.
                     
                  
                        Smart Urban Mobility BV
                     
                     
                        Contactweg 26, 1014BH Amsterdam, Hollandia
                     
                     
                        2021.6.17.
                     
                  
                        UW Werkmaatschappij B.V.
                     
                     
                        Postbus 9255, 3506GG Utrecht, Hollandia
                     
                     
                        2021.11.12.
                     
                  
         
            5. cikk
            A Bizottság visszavonja az e cikkben foglalt táblázatban szereplő felek tekintetében a kiterjesztett dömpingellenes vám megfizetése alóli mentességet biztosító engedélyt.
            A visszavonás a táblázat „Hatálybalépés napja” oszlopában feltüntetett időponttól hatályos.
            
               A mentességet biztosító engedély visszavonásával érintett felek
            
            
                        
                           TARIC-kiegészítő kód
                        
                     
                     
                        
                           Név
                        
                     
                     
                        
                           Cím
                        
                     
                     
                        
                           Hatálybalépés napja
                        
                     
                  
                        8009
                     
                     
                        Sachsenring Bike Manufaktur GmbH
                     
                     
                        
                                    Kyselhäuser Strasse 23,
                                 
                              
                                    06526 Sangerhausen, Németország
                                 
                              
                     
                        2021.1.12.
                     
                  
                        8066
                     
                     
                        Cicli Cinzia srl
                     
                     
                        
                                    Via Lombardia 48, Osteria Grande
                                 
                              
                                    40060 Castel San Pietro Terme, Olaszország
                                 
                              
                     
                        2021.1.27.
                     
                  
         
            6. cikk
            Ennek a határozatnak a tagállamok és az 1–5. cikkben felsorolt felek a címzettjei. Ezt a határozatot az Európai Unió Hivatalos Lapjában ki kell hirdetni.
         
         
            Kelt Brüsszelben, 2022. március 23-án.
            
               
                  a Bizottság részéről
               
               Valdis DOMBROVSKIS
               
                  ügyvezető alelnök
               
            
         
         
            (1)  HL L 176., 2016.6.30., 21. o.
         
         
            (2)  HL L 16., 1997.1.18., 55. o.
         
         
            (3)  HL L 16., 2020.1.21., 7. o.
         
         
            (4)  HL L 17., 1997.1.21., 17. o.
         
         
            (5)  HL C 45., 1997.2.13., 3. o., HL C 112., 1997.4.10., 9. o., HL C 220., 1997.7.19., 6. o., HL L 193., 1997.7.22., 32. o., HL L 334., 1997.12.5., 37. o., HL C 378., 1997.12.13., 2. o., HL C 217., 1998.7.11., 9. o., HL C 37., 1999.2.11., 3. o., HL C 186., 1999.7.2., 6. o., HL C 216., 2000.7.28., 8. o., HL C 170., 2001.6.14., 5. o., HL C 103., 2002.4.30., 2. o., HL C 35., 2003.2.14., 3. o., HL C 43., 2003.2.22., 5. o., HL C 54., 2004.3.2., 2. o., HL L 343., 2004.11.19., 23. o., HL C 299., 2004.12.4., 4. o., HL L 17., 2006.1.21., 16. o., HL L 313., 2006.11.14., 5. o., HL L 81., 2008.3.20., 73. o., HL C 310., 2008.12.5., 19. o., HL L 19., 2009.1.23., 62. o., HL L 314., 2009.12.1., 106. o., HL L 136., 2011.5.24., 99. o., HL L 343., 2011.12.23., 86. o., HL L 119., 2014.4.23., 67. o., HL L 132., 2015.5.29., 32. o., HL L 331., 2015.12.17., 30. o., HL L 47., 2017.2.24., 13. o., HL L 79., 2018.3.22., 31. o., HL L 171., 2019.6.26., 117. o., HL L 138., 2020.4.30., 8. o., HL L 158., 2020.5.20., 7. o., HL L 325., 2020.10.7., 74. o., HL L 140., 2021.4.23., 1. o., HL L 83., 2022.3.10., 39. o.
         
         
            (6)  A Bizottság (EU) 2022/403 végrehajtási határozata (2022.március 3.) a Kínai Népköztársaságból származó egyes kerékpáralkatrészekre vonatkozó kiterjesztett dömpingellenes vám alóli, a 88/97/EK rendelet szerinti mentességekről (OJ L 83., 2022.3.10., 39. o.)
         
            (7)  A Bizottság kéri a felet, hogy ezt az alábbi e-mail-címen tegye meg: TRADE-BICYCLE-PARTS@ec.europa.eu.
         
            (8)  A Bizottság kéri a feleket, hogy ezt az alábbi e-mail-címen tegyék meg: TRADE-BICYCLE-PARTS@ec.europa.eu.
         
            (9)  A Tanács 2474/93/EGK rendelete (1993. szeptember 8.) a Kínai Népköztársaságból származó kerékpárok a Közösségbe történő behozatalára végleges dömpingellenes vám kivetéséről és az ideiglenes dömpingellenes vám végleges beszedéséről (HL L 228., 1993.9.9., 1. o.).